b'\n_START_ARTICLE_\nCEREC\n_START_PARAGRAPH_\nCEREC er et produkt for tannrestaurering som lar brukeren produsere en keramisk tann-protese ved hjelp av et utvalg data-assisterte teknikker som 3D-fotografi og DAK. Restaureringen kan bli utf\xc3\xb8rt i l\xc3\xb8pet av en enkelt konsultasjon for pasienten. Det manglende tannstykket (karies eller skade) blir f\xc3\xb8rst fotografert og lagret som en tredimensjonal digital modell. Programvare overtar s\xc3\xa5 arbeidet, og ekstrapolerer den omtrentlige proteseformen. Tannteknikeren finpusser s\xc3\xa5 denne modellen ved hjelp av 3D-KAD-programvare. N\xc3\xa5r modellen er komplett, blir den ferdige protesen sk\xc3\xa5ret ut av en keramisk blokk av en datastyrt maskin med diamantkuttehoder. Til slutt kan den ferdige protesen festes til restene av tannen ved hjelp av et naturlig bindemiddel._NEWLINE_Keramiske materialer har noen egenskaper som gj\xc3\xb8r dem sv\xc3\xa6rt velegnet for bruk i tannproteser. De slites ned omtrent like lett som tannemalje og utvider og trekker seg sammen i takt med temperaturen i et omfang som ligger omtrent halvveis mellom emaljen og tannbenet.'